नोएडा- ग्रेटर नोएडा में घर खरीदने वालों के लिए बड़ी खुशखबरी, सर्किल रेट हुए कम, देखें VIDEO  
घर खरीददारों को मिली राहत
नोएडा-ग्रेटर नोएडा में कम हुए सर्किल रेट
'मौजूदा वित्त वर्ष में सर्किल रेट नहीं बढ़ाने का प्रस्ताव किया गया है'
अगर आप नोएडा और ग्रेटर नोएडा में अपना घर लेने का सपना देख रहे हैं तो ये सबसे सही समय है. पहले सुप्रीम कोर्ट के आम्रपाली फैसले ने हजारों घर खरीददारों को खुशी दी और अब गौतम बुद्ध जिला प्रशासन ने रियल एस्टेट को संकट से उबारने और संपत्ति के खरीददारों को राहत देने के लिए मौजूदा वित्त वर्ष में सर्किल रेट नहीं बढ़ाने का फैसला लिया है, कामर्शियल और ग्रुप हाउसिंग संपत्तियों के सर्किल रेट में कमी करने का प्रस्ताव किया गया है. बुधवार को एक प्रेस कांफ्रेंस कर इसका नोटिफिकेशन भी जारी कर दिया गया है. प्रेस कांफ्रेंस को संबोधित करते हुए गौतमबुद्ध नगर के जिलाधिकारी बीएन सिंह ने कहा, "मौजूदा वित्त वर्ष में सर्किल रेट नहीं बढ़ाने का प्रस्ताव किया गया है. इसका प्रॉविजनल नोटिफिकेशन जारी कर दिया गया है. इस प्रस्ताव पर जो भी व्यक्ति चाहे अपनी आपत्तियां एक सप्ताह के भीतर दर्ज करा सकता है, उसके बाद इसका फाइनल नोटिफिकेशन कर दिया जाएगा,नई दरें एक अगस्त से लागू हो जाएंगी."    

Relief for Buyers in Noida/Gr.Noida:https://t.co/TkuZiyClue weave off 6%surcharge on additional facilities like pool,community centre/club/gym in group housings,21.5%decrease in circle rates of commercial prop.,25%reduction in surcharge on malls/shops with centralised AC pic.twitter.com/xX7WYma1yO

हर साल जिले की रेसीडेंशियल, कामर्शियल, इंस्टीट्यूशनल और इंडस्ट्रीयल संपत्तियों के न्यूनतम दर का निर्धारण किया जाता है. इसके लिए एक कमेटी बनाई जाती है, जो बाजार का मूल्यांकन कर सर्किल दरों का निर्धारण करती है. बीते एक वर्ष में संपत्तियों, खासकर बड़ी संपत्तियों की खरीद-फरोख्त थम सी गई है. सिर्फ छोटी संपत्तियों की खरीद बिक्री हो रही है. लेकिन उसकी संख्या भी अपेक्षा से कम है. डीएम ने बताया कि देखा गया कि बाजार मूल्य से अधिक सर्किल रेट है. इसलिए इस पर गंभीरता से विचार किया गया और इस वर्ष सर्किल रेट न बढ़ाने का प्रस्ताव किया गया है. 
नोएडा की तरह ग्रेटर नोएडा, सदर गौतमबुद्ध नगर और दादरी के क्षेत्राधिकार के तहत मल्टी स्टोरी बिल्डिंग में फ्लैट, अपार्टमेंट की बेसिक दर पर तीन सुविधाओं कम्युनिटी सेंटर/ब्लब, स्वीमिंग पूल और जिम पर फ्लैट के लिए निर्धारित बेसिक दर में 2 प्रतिशत सुविधा यानि तीनों सुविधाओं पर 6 प्रतिशत का अतिरिक्त मूल्यांकन करने का प्रावधान था. इसे अब समाप्त कर फ्लैट की प्रस्तावित सर्किल रेट में जोड़े जाने वाले अतिरिक्त 6 प्रतिशत की मूल्यांकन में कमी की गई है.